PATVIRTINTA

Šilalės rajono savivaldybės

administracijos direktoriaus

2024 m. gegužės 6 d. įsakymu

Nr. DĮV-245

**ŠILALĖS RAJONO SAVIVALDYBĖS NEKILNOJAMOJO TURTO BEI JAM PRISKIRTO ŽEMĖS SKLYPO ŠILALĖS R. SAV., ŽADEIKIŲ SEN., ALKUPIO K., ŠVENTKALNIO G. 4, VIEŠO AUKCIONO, VYKDOMO INFORMACINIŲ TECHNOLOGIJŲ PRIEMONĖMIS, SĄLYGOS**

|  |  |
| --- | --- |
| Parduodamas turtas | Pastatas – gyvenamasis namas, kurio unikalus Nr. 8796-1004-8013, žymėjimas plane 1A1m, aukštų skaičius 1, bendras plotas 108,11 kv. m, statybos pabaigos metai 1961. Rąstinis. Nusidėvėjimas 93 proc. Pastatas – ūkinis pastatas, unikalus Nr. 8796-1004-8024, žymėjimas plane 2I1m, užstatymo plotas 259,05 kv. m, Pastatas – daržinė, unikalus Nr. 8796-1004-8035, žymėjimas plane 3I1m, Pastatas – sandėlis, unikalus Nr. 8796-1004-8046, žymėjimas plane 4I1m, užstatytas plotas 27,02 kv. m,Pastatas – ūkinis pastatas, unikalus Nr. 8796-1004-8057, žymėjimas plane 5I1m, užstatytas plotas 40,48 kv. m,Pastas – ūkinis pastatas, unikalus Nr. 8796-1004-8068, žymėjimas plane 6I1m, užstatytas plotas 10,06 kv. m,Pastas – viralinė, unikalus Nr. 8796-1004-8079, žymėjimas plane 7I1m, užstatytas plotas 26,25 kv. m, Pastas – malkinė, unikalus Nr. 8796-1004-8084, žymėjimas plane 8I1m, užstatytas plotas 27,04 kv. m, Kiti inžineriniai statiniai – kiemo statiniai, unikalus Nr. 8796-1004-8098, (šulinys – k, lauko tualetas - v), Žemės sklypas, unikalus Nr. 8774-0004-0150, žemės sklypo plotas 0,42 ha, žemės sklypo paskirtis kita, žemės sklypo naudojimo būdas gyvenamosios teritorijos, žemės sklypo naudojimo pobūdis mažaaukščių gyvenamųjų namų statyba. Adresas:Šilalės r. sav., Žadeikių sen., Alkupio k., Šventkalnio g. 4 |
| Pradinė bendra nekilnojamojo turto ir jam priskirto žemės sklypo pardavimo kaina (Eur) | Iš jos | Kainos didinimo intervalas (Eur) | Elektroninio aukciono dalyvio registravimo mokesčio dydis (Eur) | Elektroninio aukciono dalyvio garantinio įnašo dydis (Eur) | Elektroninio aukciono data ir laikas |
| Pradinė nekilnojamojo turto pardavimo kaina (Eur) |  Žemės sklypo pradinė pardavimo kaina (Eur) | Žemės sklypo parengimo išlaidos (Eur) |
| **3984** | **3374** | **610** | **-** | **50,00** | **50,00** | **398** | **2024-05-21****9 00 val. iki** **2024-05-22****1359val.** |

 **Bendrosios aukciono sąlygos:**

 Elektroninio aukciono (toliau – aukcionas) dalyvio registravimo mokestis ir garantinis įnašas turi būti sumokėti iki dokumentų pateikimo registruoti. Atsiskaitomoji Šilalės rajono savivaldybės administracijos (kodas188773720) sąskaita aukciono dalyvio registravimo mokesčiui, garantiniam įnašui ir nekilnojamojo turto su jam priskirtu žemės sklypu kainai sumokėti Nr. LT62 4010 0445 0006 4491, „Luminor Bank“, AS.

 Aukciono vykdymo būdas:elektroninis aukcionas, vadovaujantis Valstybės ir savivaldybių nekilnojamų daiktų pardavimo viešame aukcione tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178, Valstybės ir savivaldybių nekilnojamų daiktų elektroninio aukciono vykdymo valstybės informacinėje sistemoje procedūrų aprašu, patvirtintu Valstybės įmonės Turto banko generalinio direktoriaus 2018 m. gegužės 30 d. įsakymu Nr. P1-142 (pakeista VĮ Turto banko generalinio direktoriaus 2021 m. vasario 24 d. įsakymu Nr. P1-67).

Aukcionas bus vykdomas informacinių technologijų priemonėmis interneto svetainėje http://www.evarzytines.lt **Aukciono dalyvių registravimo pradžia 2024-05-17 00:00 val. pabaiga 2024-05-17 23:59 val**.

 Asmuo, ketinantis dalyvauti aukcione, privalo užsiregistruoti į konkretų aukcioną e-varžytynių sistemoje, internetiniame puslapyje http://www.evarzytines.lt. Registracija leidžiama tik nurodytu registracijos laikotarpiu prie sistemos prisijungusiam naudotojui. Asmuo, pradėdamas registraciją į konkretų aukcioną, turi būti sumokėjęs dalyvio registravimo mokestį ir garantinį įnašą. Sumokėtas dalyvio registravimo mokestis negrąžinamas ir neįskaitomas į parduodamo turto kainą.

 Aukcione ketinantys dalyvauti juridiniai asmenys, taip pat juridinio asmens statuso neturintys subjektai, jų filialai ar atstovybės, registruodamiesi į aukcioną, papildomai pateikia šių dokumentų skaitmenines kopijas, patvirtintas teisės aktų nustatyta tvarka:

 1. juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją;

 2. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopiją;

 3. kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo (jeigu žemės sklypas yra parduodamas kartu su nekilnojamuoju turtu) ar kitų nekilnojamųjų daiktų įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją;

 4. atstovo įgaliojimų patvirtinimo dokumentų kopijas;

 5. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, jeigu aukcione ketina dalyvauti keli asmenys (asmenų grupė);

 6. kitus aukciono sąlygose nurodytus dokumentus.

 Aukcione ketinantys dalyvauti fiziniai asmenys, registruodamiesi į aukcioną, papildomai pateikia šių dokumentų skaitmenines kopijas:

 1. atstovo įgaliojimų patvirtinimo dokumentų kopijas;

 2. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, jeigu aukcione ketina dalyvauti keli asmenys (asmenų grupė);

 3. kitus aukciono sąlygose nurodytus dokumentus.

 Aukcione ketinantys dalyvauti užsienio subjektai, atitinkantys aukciono dalyvių apibrėžimą, registruodamiesi į aukcioną, papildomai pateikia skaitmenines kopijas atitikties Konstituciniame įstatyme nustatytiems europinės ir transatlantinės integracijos kriterijams patvirtinimo dokumentus lietuvių kalba (išverstus į ją): Konstitucinio įstatymo 4 straipsnio 1 dalyje nurodytų valstybių pilietybės patvirtinimo dokumento arba šių užsienio valstybių nuolatinio gyventojo statuso patvirtinimo dokumento nuorašus, o užsienio juridiniai asmenys - legalizuotus ar patvirtintus pažyma (Apostille), jeigu Lietuvos Respublikos tarptautinės sutartys ar Europos Sąjungos teisės aktai nenumato kitaip, registravimo pažymėjimą ir įstatus ar kitus juos atitinkančius steigimo dokumentus.

 Parduodamą turtą galima apžiūrėti darbo dienomis, apžiūros laiką suderinant su Šilalės rajono savivaldybės administracijos Turto ir socialinės paramos skyriaus vyriausiąja specialiste Vaida Pundiniene tel. (+370 449) 45 334, el. p. vaida.pundiniene@silale.lt

 **Atsiskaitymo už aukcione įgytą nekilnojamąjį turtą ir žemės sklypą terminas ir tvarka.**

 Aukciono laimėtojas aukcionui pasibaigus, bet ne vėliau kaip kitą darbo dieną, privalo pasirašyti aukciono protokolą. Nekilnojamojo turto su jam priskirtu savivaldybės žemės sklypu pirkimo-pardavimo sutartis su aukciono laimėtoju turi būti sudaryta ne vėliau kaip per 30 dienų nuo pardavimo aukcione vykdymo dienos. Visa nekilnojamojo turto su jam priskirtu žemės sklypu kaina turi būti sumokėta ne vėliau kaip per 10 dienų po nekilnojamojo turto pirkimo-pardavimo sutarties pasirašymo dienos. Sutarčių sudarymo išlaidas, įskaitant atlyginimą notarui, apmoka aukciono laimėtojas.

 Aukciono laimėtojui garantinis įnašas negrąžinamas, jeigu per 30 dienų nuo turto pardavimo aukcione vykdymo dienos dėl aukciono laimėtojo kaltės nesudaroma pirkimo–pardavimo sutartis. Tokiu atveju laikoma, kad aukciono laimėtojas atsisakė sudaryti pirkimo–pardavimo sutartį.

 Aukciono dalyviams, nepripažintiems laimėtojais, taip pat asmenims, sumokėjusiems garantinį įnašą, bet neįregistruotiems aukciono dalyviais, garantiniai įnašai grąžinami per 5 darbo dienas nuo elektroninio aukciono pabaigos.

 Parduodamo objekto viešo aukciono sąlygos skelbiamos Šilalės rajono savivaldybės interneto tinklalapyje www.silale.lt

Dėl informacijos apie parduodamą turtą ir dėl susipažinimo su nekilnojamojo turto pirkimo – pardavimo sutarties projektu kreiptis į Šilalės rajono savivaldybės administracijos Šilalės rajono savivaldybės administracijos Turto ir socialinės paramos skyriaus vyriausiąją specialistę Vaidą Pundinienę tel. (+370 449) 45 334, el. p. vaida.pundiniene@silale.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_